proxectonos/corpus_dominio_legal_administrativo_tmp huggingface dataset:
29/03/2016 | Administración LocalMunicipal
Vedra
Secretaría-Intervención
Exposición pública padrón fiscal taxa recollida de lixo 2016

Aprobado inicialmente pola Xunta de Goberno Local o padrón fiscal da taxa por actividades e servizos relacionados coa hixiene pública correspondente ao exercicio 2016, en virtude do acordo 6º.1 adoptado na sesión celebrada o día 17/03/2016, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 18 de marzo de 2016. O ALCALDE, Carlos Martínez Carrillo.
29/03/2016 | Administración LocalMunicipal
Carballo
Delegación de funcións da Alcaldía dende o día 31 de marzo ata o día 3 de abril de 2016, ámbolos dous incluídos

Por Decreto da Alcaldía n.º 738/2016, do 18 de marzo, tendo previsto ausentarme do termo municipal de Carballo dende o día 31 de marzo ata o día 3 de abril de 2016, foron delegadas as funcións da Alcaldía na segunda tenente de alcalde, dona Milagros Lantes Seara. Publícase este anuncio no Boletín Oficial da Provincia para xeral coñecemento. Carballo, 18 de marzo de 2016. O alcalde D. Evencio Ferrero Rodríguez
29/03/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-1/2016)

Anuncio de licitación (As-1/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-1/2016.2. Obxecto do contrato: servizo de vixilancia do Parque de Bens, que, ademáis, fomente o empleo de calidade. Duración: dous anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 116.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 14 de marzo de 2016. M.ª Haiguang Magnus Maradona Reina Concellala responsable de Facenda e Administración (Decreto de delegación do 15/06/2015)
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.50971. Rehabiliatación vivenda e anexos. Concello de Carballo

Antonio Abad Basaldua Kamaso solicita de Augas de Galicia por atoparse nas marxes do río Vilar de Cima, a autorización de obras, na parcela de referencia catastral 000500800NH27D0001YR, no lugar de Outón, parroquia de Rus (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50971. As obras solicitadas consisten na rehabilitación dunha vivenda composta de planta baixa e alta e dos anexos para integralos coa vivenda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo de 2016 O xefe do servizo territorial Néstor Rodríguez Arias
29/03/2016 | Administración LocalMunicipal
Outes
Anuncio do prezo público de ortofonía

ANUNCIO A Xunta de Goberno Local deste Concello, na sesión do 22 de febreiro de 2016, por delegación do Pleno da Corporación (acordo plenario do 18.06.2015 –BOP n.º 120, do 29.06.2015–), decidiu introducir unha nova tarifa de 30,00 €/mes para a actividade de ortofonía e dición no artigo 4.1 da Ordenanza reguladora dos prezos públicos esixidos polas actividades culturais e deportivas municipais. O antedito artigo 4.1 queda como segue: “Artigo 4.–Contía das tarifas e réxime de pago.1. Tarifas das actividades programadas: a) As persoas que participen simultáneamente en dúas actividades das recollidas na táboa anterior gozarán dunha redución dun 50% no importe da que teña un prezo mensual inferior. As que participen simultáneamente en tres ou máis actividades terán unha redución do 50% en cada unha delas. Os veciños de Outes teñen dereito a unha bonificación do 100% na tarifa do campamento urbano, bonificación que non é aplicable á tarifa polas excursións fóra do municipio que se realicen no marco do campamento b) A obrigación de pagamento nacerá o día primeiro de cada mes ou cando solicite a alta na actividade o usuario, sen que as cotas mensuais sexan prorrateables por periodos inferiores ao mes. Se o usuario solicita a baixa antes do día 10 de cada mes, non xurdirá a obriga de pagamento de dito mes. c) O pagamento realizarase con periodicidade trimestral, unha vez vencido cada trimestre natural. O prazo de pago será o mes seguinte ao de cada trimestre. d) Os prezos polas excursións organizadas no campamento urbano esixiranse en réxime de depósito previo que se realizará, mediante autoliquidación, cando se solicite a prestación do servizo e, en todo caso, antes do seu comezo.” Esta modificación entrará en vigor trala súa publicación no Boletín oficial da provincia da Coruña, na páxina dixital e no taboleiro de edictos da Corporación. Contra esta resolución, que pon fin á vía administrativa, pódese interpoñer recurso de reposición, con carácter potestativo, perante a propia Xunta de Goberno no prazo dun mes; ou recurso contencioso-administrativo perante o Xulgado correspondente de A Coruña no prazo de dous meses. Outes, 18 de marzo de 2016. O alcalde Carlos E. López Crespo
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.45424 Solicitude de concesión de augas públicas presentada por Congelados Asturgal, S. L. (Santa Comba)

Expediente: DH. A15.45424 Segundo Julio Parvan Abando, con DNI XXXXXXXXX, en representación de CONGELADOS ASTURGAL, S. L., con NIF B32184012, solicita de Augas de Galicia a concesión dun aproveitamento de augas públicas coas seguintes características: SOLICITANTE: CONGELADOS ASTURGAL, S. L. CAUDAL MEDIO EQUIVALENTE: 0,8 l/s VOLUME MÁXIMO ANUAL: 230 m³ DESTINO: uso industrial y sanitario ORIXE: pozo nas coordenadas COORDENADAS: X:512069; Y:4761450 ETRS89 LUGAR: Catro Ventos PARROQUIA: Mallón (San Cristovo) CONCELLO: Santa Comba (A Coruña) As augas proceden dun pozo situado a uns 30 m de profundidade na parcela de referencia catastral 000800900NH16A0001UW. As augas captadas serán empregadas dentro da mesma parcela e da parcela 213 anexa (polígono 506, Santa Comba) para dotación de aseos e lavado de vehículos. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste servizo, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 9 de marzo de 2016 O xefe do servizo territorial Ángel Gómez Rey
29/03/2016 | Administración LocalMunicipal
Rianxo
Tesourería - Recadación
Calendario fiscal 2016

Por Decreto da Alcaldía de 9 de marzo de 2016 aprobouse o calendario fiscal para o exercizo 2016. Segundo: Aproba-las seguintes datas de cargo para os recibos domiciliados: • Entidades colaboradoras: ABANCA, CAIXABANK, BANCO PASTOR, SANTANDER. Os constribuíntes deberán dispoñer previamente dos documentos de ingreso necesarios. As entidades colaboradoras non poderán establecer limitacións respecto aos días e horas para efectua-lo pago, debendo aceptalos, durante o período voluntario de ingreso indicado, e dentro das horas de caixa. • A través da Banca electrónica e en caxeiro automático, nas entidades colaboradoras anteriores que o permitan. Dacordo co disposto no artigo 60.1 da LXT o pago da débeda tributaria efectuarase en efectivo. Tamén poderá empregarse como medio de pago a tarxeta de débito ou de crédito. Aos efectos de posibles alegacións, os padróns publicaranse no BOP con anterioridade á data de inicio do período voluntario de ingreso. Contra as das liquidacións incorporadas ao padrón, poderá formularse recurso de reposición, previo ao recurso contencioso administrativo, perante o alcalde, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo. Segundo dispón o artigo 24.2. b) do Regulamento Xeral de Recadación, transcorrido o período voluntario de pagamento, iniciarase o período executivo, que determinará a esixencia do recargo de constrinximento, nos termos dos artigos 26 e 28 da Lei Xeral tributaria, xuros de mora e, no seu caso, as custas que se produzan. No caso de que por razóns de diversa índole alleas ao Concello non se puideran poñer ao cobro os padróns fiscais nas datas mencionadas, o Concello de Rianxo resérvase a facultade de modificar o calendario aprobado cando, eses motivos, debidamente xustificados polos departamentos responsables, impidan a xestión dos tributos nas datas indicadas, informando aos cidadáns de tal circunstancia con suficiente antelación. Rianxo, 18 de marzo de 2016 O Alcade, Rodolfo Francisco Ligros Cabanilles
29/03/2016 | Administración LocalMunicipal
Curtis
Licitación do servizo do punto limpo e da microplanta de transferencia do Concello de Curtis

CONTRATACIÓN DO SERVIZO DO PUNTO LIMPO E DA MICROPLANTA DE TRANSFERENCIA DO CONCELLO DE CURTIS 1. Entidade adxudicadora. Datos xerais e datos para a obtención da información: a) Organismo: Concello de Curtis. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: Praza de España, n.º 1, Teixeiro.3) Localidade e código postal: Curtis, 15310.4) Teléfono 981 789 003 5) Telefax 981 789 578 7) Dirección de internet do perfil do contratante: www.curtis.es 2. Obxecto do contrato. a) Tipo: servizos. b) Descrición: prestación do servizo do punto limpo e da microplanta de transferencia. c) Prazo de execución: 2 anos. d) Admisión de prórroga: si, ata dúas prorrogas dun prazo de duración dun ano cada unha delas.3. Tramitación e procedemento. a) Tramitación: ordinaria. b) Procedemento: aberto. d) Criterios de adxudicación: os establecidos na cláusula oitava do prego de cláusulas administrativas.4. Valor estimado do contrato: 185.901,60 euros.5. Presuposto base de licitación: 102.245,88 euros, IVE incluído.6. Garantías esixidas. Definitiva: 5% do importe de adxudicación, IVE excluído.7. Acreditación da solvencia económica financeira e técnico ou profesional: segundo o disposto na cláusula sexta do prego de cláusulas administrativas.8. Criterios de adxudicación: os establecidos na cláusula oitava do prego de cláusulas administrativas.9. Presentación de ofertas ou de solicitudes de participación. a) Prazo: 15 días naturais, contados dende o día seguinte ao da última publicación no anuncio de licitación no BOP da Coruña ou no perfil do contratante do Concello. b) Lugar de presentación: os establecidos no artigo 38.4 da Lei 30/1992, do 26 de novembro.10. Apertura de ofertas. b) Dirección: Praza de España, n.º 1, Teixeiro. c) Localidade e código postal: Curtis, 15310. d) Data e hora: anunciarase no perfil do contratante.10. Gastos de publicidade: por conta do adxudicatario. Teixeiro, Curtis, 16 de marzo de 2016. O alcalde Javier Francisco Caínzos Vázquez
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.51384 Solicitude de concesión de augas públicas presentada por Aluminios Cortizo. S. A. U. (Padrón)

Expediente: DH. A15.51384 Vasilka Bassart Burrezo, con DNI XXXXXXXXX, en representación De ALUMINIOS CORTIZO, S. A. U., solicita de Augas de Galicia a concesión dun aproveitamento de augas públicas coas seguintes características: SOLICITANTE: ALUMINIOS CORTIZO, S. A. U. CAUDAL MEDIO EQUIVALENTE: 2,11 l/s VOLUME MÁXIMO ANUAL: 66540’96 m³ DESTINO: uso industrial ORIXE: pozo de auga COORDENADAS: X:526678; Y:4733639 (ETRS89) LUGAR: Estramundi PARROQUIA: Padrón CONCELLO: Padrón (A Coruña) As augas captadas proceden dun pozo de barrena situado na parcela 5002 do polígono 504, no concello de Padrón. Para a captación das augas empregaríase unha bomba de 3kW situada a unha profundidade de 55 m, posteriormente transportase a auga dende o punto de captación para mediante unha tubaxe de polietileno de 63 mm de diámetro para o seu posterior uso industrial dentro da mesma parcela. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data da súa publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo territorial, situadas na rúa Tomiño, 16 baixo, en Santiago de Compostela, onde se poderá consultar o expediente. Santiago de Compostela, 9 de marzo de 2016 O xefe do servizo territorial Ángel Gómez Rey
29/03/2016 | Administración LocalMunicipal
Narón
Intervención
Edicto aprobación padrón auga, lixo e sumidoiros 1º trimestre 2016

A Xunta de Goberno Local, en sesión que tivo lugar o día dezasete de marzo de dous mil dezaseis, adoptou, entre outros, o seguinte acordo: 1.-Aprobar o padrón de contribuintes por auga, saneamento, canon de auga, aluguer de contador e lixo, correspondente ao primeiro trimestre do ano 2016, que comeza por “1906 S. C” e remata por “Gertrude Magaz Danet”, cos seguintes importes: AUGA 394.381,02 euros SANEAMENTO 231.186,01 euros CANON DE AUGA 138.525,49 euros ALUGUER DE CONTADOR 8.624,42 euros IVE 64.399,23 euros LIXO 706.397,15 euros TOTAL 1.543.513,32 euros 2.- De acordo co disposto no artigo 75 da Ordenanza Fiscal xeral de xestión, recadación e inspección, o padrón será exposto ao público durante un prazo de quince días, que se contarán a partir do día seguinte da publicación do anuncio no BOP da Coruña. O anuncio de publicación ten os efectos de notificación colectiva, ao abeiro do artigo 102 da Lei xeral tributaria.3.- Durante dito prazo os interesados poderán examinar o padrón e interpoñer contra o mesmo, e perante a Xunta de Goberno Local, o recurso de reposición previo ao contencioso-administrativo ao que se refire o artigo 108 da Lei 7/1985.4.- O prazo de ingreso en período voluntario será de dous meses contados a partir do día seguinte ao da publicación do Edicto de exposición pública no BOP da Coruña. Transcorrido o prazo indicado, iniciarase o periodo executivo, que determina o devengo do recargo de prema e dos xuros de mora, de acordo co previsto na lei xeral tributaria.5.- A falta de pago no periodo voluntario suporá a esixencia do canon de auga directamente ao contribuinte pola vía de constrinximento pola Consellería competente en materia de Facenda da Xunta de Galicia. A repercusicón do canon de auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Narón, 18 de marzo de 2016 O alcalde José M. Blanco Suárez.
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.48551. Legalización de peche de parcelas. Concello de Coristanco

Alicia Rosa Pacas Berrouet solicita de Augas de Galicia por atoparse nas marxes do río Loureiro, a autorización de obras, nas parcela de referencia catastral 9704509NH1890S0001XL e 9704509NH1890S0001RL, no lugar de Centiña, parroquia de Coristanco (San Paio), Concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48551. As obras solicitadas consisten no peche de parcelas mediante muro de formigón recuberto de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo de 2016 O xefe do servizo territorial Néstor Rodríguez Arias
29/03/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (L-7/2015)

Anuncio de licitación (L-7/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: L-7/2015.2. Obxecto do contrato: limpeza do edificio da Estación de Autobuses, que fomente a estabilidade do emprego. Duración: dous anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 151.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: ata as 13.00 horas do día 26 de abril de 2016. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 17 de marzo de 2016. M.ª Gerlinde Mellid Isan Concellala responsable de Facenda e Administración (Decreto de delegación do 15/06/2015)
29/03/2016 | Administración LocalMunicipal
Fene
Servizos Económicos e Tributarios
Anuncio cobranza 2º trimestre escolas culturais e deportivas, curso 2015-2016

Por Resolución da Alcaldía núm.288/2016, de data 17/03/2016, aprobouse o padrón fiscal correspondente ao 2º trimestre das Escolas Culturais e Deportivas, curso 2015/2016. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 17/03/2016 O alcalde, Asdo. Juventino J. Trigo Rey
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.51880. Entubación. Concello de Arteixo

Edinson Ahamri Barjas s solicita de Augas de Galicia por atoparse nas marxes do río Barcía, a autorización de obras, no polígono 13, parcela 173, no lugar de Campolongo, parroquia de Armentón (San Pedro), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51880. As obras solicitadas consisten no intubación dun regato nun treito de 5,00 m, cunha tubaria de 0,50 m de diámetro, para paso entre as parcelas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo de 2016 O xefe do servizo territorial Néstor Rodríguez Arias
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.52249. Depuración augas resisuais. Concello de As Pontes

Concello de As Pontes de García Rodríguez solicita de Augas de Galicia por atoparse nas marxes do río Sa ou Peliqueiro, a autorización de obras, no lugar de Parque empresarial Penapurreira, parroquia de Vilavella (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52249. As obras solicitadas consisten na execución do proxecto de:”Depuración de augas residuais do Sector I do polígono de Penapurreira”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 10 de marzo de 2016 O xefe do servizo territorial
29/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51762. Concello de Val do Dubra

O Concello de Val do Dubra, con NIF P1508900F, e enderezo na Rúa Arcai, 41 - Bembibre, solicita de Augas de Galicia autorización de obras no lugar de Bembibre, parroquia de Bembibre, t. m. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51762 As obras solicitadas consistirán na substitución dunha obra de drenaxe transversal (ODT) existente no rego do Allo, por unha ODT de maior capacidade hidráulica, co obxecto de dar continuidade á rúa do Concello, no lugar de Bembibre, t. m. de Val do dubra (A Coruña). Características da nova ODT: - Lonxitude: 6 m. l. - Tubaxe Ø 1.000 mm. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de marzo de 2016 O xefe do servizo territorial Ángel Gómez Rey
09/03/2016 | Administración LocalMunicipal
Ames
Funcións da Alcaldía durante o día 1 de marzo de 2016

ANUNCIO Mediante Decreto desta Alcaldía 381/2016, do 1 de marzo de 2016, como primeira tenente de alcalde, asumo a totalidade das funcións da Alcaldía do día 1 de marzo de 2016. O que se fai público de conformidade co disposto na lexislación vixente. Ames, 1 de marzo de 2016. A primeira tenente de alcalde Genma Otero Uhía
09/03/2016 | Administración LocalMunicipal
Arzúa
Aprobación inicial orzamento 2016

Aprobado inicialmente polo Pleno da Corporación o límite de gasto non financeiro e o Orzamento Xeral para o exercicio 2016 xunto coa plantilla de persoal, en cumprimento do disposto no artigo 169.1 do texto refundido da Lei reguladora de facendas locais e disposicións concordantes, exponse ao publico na secretaría deste Concello, polo prazo de 15 días hábiles a contar dende o día seguinte ao da publicación do presente anuncio no BOP, a fin de que durante o mesmo se poidan formular as reclamacións que se consideren pertinentes, as cales serán dirixidas ao alcalde-presidente para a súa elevación ao Pleno da Corporación. O alcalde-presidente Asdo. José Luis García López Arzúa, 7 de marzo de 2016
09/03/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de seguridade e vixilancia nos inmobles provinciais (lote único)

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2016.00029 2. Obxecto do contrato: SERVIZOS DE SEGURIDADE E VIXILANCIA NOS INMOBLES PROVINCIAIS (LOTE ÚNICO) 3. Prazo de execución: Dous anos dende o 1 de abril del 2016 ou dende a data de formalización en documento administrativo se fose posterior, prorrogable. A) Tramitación: ordinaria B) Procedemento: aberto con multiplicidade de criterios de valoración 5. Presuposto: 2.994.197,76 € IVE incluído 6. Garantía provisional: non se esixe 7. Garantía definitiva: 5% do prezo de adxudicación, IVE excluído 8. Requisitos específicos do contratista: Ver cláusulas 7 e 10 do prego.8. Bis. Clasificación: Non se esixe. De conformidade co establecido no artigo 65.1. b do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, os licitadores poderán acreditar a súa solvencia indistintamente mediante a clasificación no grupo M, subgrupo 2, categoría d (categoría Real Decreto 1098/2001) ou grupo M, subgrupo 2, categoría 5 (categoría actual, Disposición transitoria terceira do Real Decreto 773/2015) ou ben acreditando o cumprimento dos requisitos específicos de solvencia esixidos na cláusula 10.1. b. G. do prego.8. Ter. Condicións especiais de execución: Ver cláusula 24 do prego. A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15006 A Coruña) B) Data límite de presentación de ofertas: dentro do prazo dos 15 días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1. a. do Prego de cláusulas administrativas. Sobre B, subtitulado “Referencias Técnicas non avaliables automaticamente”. Conterá a documentación de Referencias técnicas non avaliables automaticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 4 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 4 de marzo de 2016 O PRESIDENTE, O SECRETARIO, Valentín González Formoso José Luis Almau Supervía
09/03/2016 | Administración LocalMunicipal
Muros
Anuncio declaración caducidade do procedemento de declaración de nulidade do edicto de corrección de erros do documento de aprobación do PXOM, e inicio dun novo procemento

O Pleno da Corporación do Concello de Muros, na súa sesión ordinaria celebrado o 25 de febreiro de 2016, adoptou, entre outros, o seguinte acordo: Primeiro.- Declarar a caducidade do expediente instruído para declarar a nulidade do edicto de corrección de erros do documento de aprobación do Plan Xeral de Ordenación Municipal ditado pola Alcaldesa o 5 de marzo de 2013 e publicado no Boletín Oficial da Provincia do 13 de marzo de 2013. Segundo.- Iniciar novamente o procedemento de revisión de oficio para declarar a nulidade do edicto de corrección de erros do documento de aprobación do Plan Xeral de Ordenación Municipal ditado pola Alcaldesa o 5 de marzo de 2013 e publicado no Boletín Oficial da Provincia do 13 de marzo de 2013, por considerar que se atopaba en curso da seguinte causa de nulidade: prescindir total e absolutamente do procedemento legalmente establecido conforme ao artigo 62.1 f da Lei 30/1992. Suspender a execución do mesmo porque pode causar prexuízos de imposible ou difícil reparación. Terceiro.- Publicar o inicio do procemento no Boletín Oficial de Provincia de A Coruña, por un prazo de vinte días. Cuarto.- Solicitar o ditame preceptivo do Consello Consultivo de Galicia en relación co expediente de revisión de oficio do edicto de corrección de erros do PXOM do Concello de Muros. Muros, 26 de febreiro de 2016 A alcaldesa María Xosé Alfonso Torres
09/03/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de transporte dos visitantes ao Mosteiro de Caaveiro e outros servizos de transporte para actividades da Deputación

A) Organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2015.00477 2. Obxecto do contrato: SERVIZOS DE TRANSPORTE DOS VISITANTES AO MOSTEIRO DE CAAVEIRO E OUTROS SERVIZOS DE TRANSPORTE PARA ACTIVIDADES DA DEPUTACIÓN 3. Prazo de execución: Un ano dende o 18 de marzo de 2016 ou dende a data de formalización do contrato en documento administrativo, se fose posterior, con arreglo ao calendario, horarios e prazos parciales previstos no Prego de prescripcións técnicas, prorrogable ata un máximo dun ano máis. A) Tramitación: Urxente B) Procedemento: aberto con multiplicidade de criterios de valoración 5. Presuposto: 57.200.00 € IVE incluído 6. Garantía provisional: Non se esixe 7. Garantía definitiva: 5% do prezo de adxudicación IVE excluído 8. Requisitos específicos do contratista: Ver cláusulas 7 e 10 do Prego.8. Bis. Clasificación: Non se esixe. Os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1. b) G A) Lugar de presentación das ofertas: Rexistro Xeral da Deputación Provincial da Coruña (Avda. do Porto da Coruña, 2; 15006 A Coruña) B) Data límite de presentación de ofertas: dentro do prazo dos oito días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en dous sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre C, subtitulado “Oferta económica”: Conterá a proposición axustada ao modelo que figura no Anexo nº 3 do prego de cláusulas administrativas. D) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 4 de marzo de 2016 O PRESIDENTE, O SECRETARIO, Valentín González Formoso José Luis Almau Supervía
22/03/2016 | Administración LocalMunicipal
Mesía
Convocatoria para elección de xuíz de paz substituto do municipio de Mesía, A Coruña

EDICTO Convocatoria para elección de xuíz de paz substituto do municipio de Mesía, A Coruña De conformidade co disposto nos artigos 99 e seguintes da Lei orgánica 6/1985, do 1 de xullo, do poder xudicial e no Regulamento 3/1995, de 7 de xuño, de xuíces de paz, por Decreto desta Alcaldía, de data 11 de marzo de 2016, acordouse iniciar expediente para a elección de xuíz de paz substituto do municipio de Mesía, segundo as bases seguintes: 1.º. Obxecto da convocatoria. Elección de xuíz de paz substituto deste municipio.2.º. Lugar e prazo de presentación de solicitudes. No Rexistro Xeral do Concello, Xanceda, 15685 Mesía, A Coruña, en horario de 8:00 a 15:00 horas, ou de calquera dos xeitos previstos na Lei 30/1992, do 26 de novembro, do réxime xurídico das administracións públicas e do procedemento administrativo común, no prazo de 15 días hábiles dende o seguinte ao da publicación do anuncio da convocatoria no Boletín Oficial da Provincia.3.º. Requisitos dos aspirantes. a) Ser español. b) Ser maior de idade. c) Non estar incurso en ningunha das causas de incapacidade establecidas no artigo 303 da Lei Orgánica do Poder Xudicial. d) Non estar incurso en ningunha das causas de incompatibilidade ou prohibicións reguladas nos artigos 389 a 397 da Lei Orgánica do Poder Xudicial, e de conformidade co prevenido nos artigos 14 e seguintes do Regulamento número 3/1995, do 7 de xuño, dos Xuíces de Paz.4.º. Documentación a achegar coa solicitude. a) certificado de nacemento ou copia autenticada do documento nacional de identidade. b) Certificación de antecedentes penais expedida polo Rexistro Central de Penados e Rebeldes, e declaración complementaria á que fai referencia a Lei 68/1980, do 1 de decembro, de non estar inculpado ou procesado. c) Declaración xurada de reunir os requisitos legais para acceder ao nomeamento e non estar incurso en ningunha das causas de incapacidade ou incompatibilidade para exercer o cargo. d) Xustificación de méritos que alegue o solicitante.5.º. Elección e nomeamento. As solicitudes presentadas dentro do prazo establecido someteranse á consideración do Pleno do Concello para a elección da persoa idónea de entre as interesadas co quórum de maioría absoluta dos seus membros. O candidato elixido polo Concello será proposto á Sala de Goberno do Tribunal Superior de Xustiza para o seu nomeamento como xuíz de paz substituto por un período de catro anos. Mesía, 11 de marzo de 2016. Asdo.: Mariano Iglesias Castro Alcalde
22/03/2016 | Administración LocalMunicipal
Teo
Anuncio de licitación do servizo de actividades de concliación familiar do Concello de Teo

Por resolución da Alcaldía do 08/03/16 aprobou o expediente de contratación do SERVIZO DE ACTIVIDADES DE CONCILIACIÓN FAMILIAR DO CONCELLO DE TEO, mediante procedemento aberto, con varios criterios de adxudicación, así como os pregos de cláusulas administrativas particulares e de prescricións técnicas que rexerán a contratación, de acordo coas seguintes características: a) Organismo: Concello de Teo b) Dependencia que tramita o expediente: Secretaría Xeral c) Número de expediente: S/02.16 a) Descrición do obxecto: PRESTACIÓN DO SERVIZO DE ACTIVIDADES DE CONCILIACIÓN FAMILIAR DO CONCELLO DE TEO b) Duración do contrato: corresponderase cos períodos de vacacións escolares (xuño, xullo, agosto, setembro, nadal e semana santa) comprendidos entre xuño de 2016 e abril de 2018, podendo ser prorrogado por un ano. a) Tramitación: ordinaria b) Procedemento: aberto, varios criterios de valoración a) Presuposto base de licitación do contrato: 108.000€, IVE excluído (54.000€/anuais) b) Valor estimado do contrato: 162.000€ a) Provisional: non se esixe b) Definitiva: 5% do total da adxudicación do contrato, IVE excluido Concello de Teo.- Secretaría Xeral Trav. da Ramallosa, 38 – Lucí 15883 Teo Teléfono: 981 815700 Fax: 981 809438 a) Clasificación: non se esixe a) Data e lugar de presentación: No rexistro xeral do Concello, de 9 a 14 horas, dentro do prazo de 15 días hábiles, contados desde o día seguinte ao da publicación do anuncio de licitación no Boletín Oficial da Provincia. b) Documentación a presentar: A documentación presentarase en tres sobres pechados e asinados polo licitador: - Sobre “A”, subtitulado “Documentación”: conterá a documentación esixida na claúsula 7 do Prego de cláusulas administrativas - Sobre “B”- subtitulado “Documentación técnica”: conterá a documentación que permita valorar a proposición de acordo cos criterios que dependen dun xuízo de valor, e que se especifican na cláusula 7 do Prego de cláusulas administrativas. - Sobre “C” – subtitulado “Proposición económica”, incluirá a oferta económica de acordo co modelo indicado na cláusula 7 do prego de cláusulas administrativas. c) Lugar de presentación: - Concello de Teo, Trav. da Ramallosa, 38 15883 Teo O acto público celebrarase no lugar, data e hora que se sinale no Perfil do Contratante do Concello de Teo. Secretaría Xeral do Concello de Teo Son de aplicación os pregos de cláusulas administrativas e de condicións técnicas aprobados por Resolución da Alcaldía do 8 de marzo de 2016. Teo, 9 de marzo de 2016 O alcalde, Rafael C. Sisto Edreira
22/03/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora na clave de obra AC/06/065.01 no concello de Vimianzo o día 21 de abril de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos xuros de demora ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de Vimianzo, por mor das obras do Proxecto: · AC/06/065.01 “Acondicionamento da estrada AC-433 a Ponte do Porto-Laxe” · Dito pagamento terá lugar en: Termo municipal de Vimianzo Lugar: Casa Consistorial do Concello de Vimianzo Data: 21 de Abril de 2016 de 09:30 a 11:00 horas para os afectados convocados da clave AC/06/065.01 O pagamento efectuarase polo pagador deste servizo e en presencia do representante da Administración, e do alcalde e secretario de dito concello O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 14 de marzo de 2016 O xefe do servizo, Fdo.: Felipe de la Vega Gándaras
22/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.29622, Concesión dun caudal de auga a Samede Sociedade Cooperativa Galega, no concello de Tordoia (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de marzo de 2016 e como resultado do expediente incoado ó efecto, outorgóuselle a Samede Sociedade Cooperativa Galega, unha concesión de 12.947 m3 anuais de auga que procede dun pozo situado no Marco, na parroquia de Andoio (San Mamede), no concello de Tordoia (A Coruña), con destino a uso gandeiro. Número Expte.: DH. A15.29622 Santiago de Compostela, 8 de marzo de 2016 A xefa do Servizo de Tramitación Técnico-Administrativa do Dominio Público Hidráulico John Stanley Sangabino Moulin
22/03/2016 | Administración LocalMunicipal
Oza-Cesuras
Suplencia da Alcaldía

A N U N C I O Non podendo desempeñar as funcións propias da Alcaldía do Concello de Oza-Cesuras por ter que ausentarme do término municipal, de conformidade co establecido nos artigos 23.3 da Lei 7/1985, do 2 de abril, reguladora das bases do réxime local, artigo 63 da Lei 5/1997, do 22 de xullo, de Administración local de Galicia e artigos 43 e seguintes do Regulamento de organización, funcionamento e réxime xurídico das entidades locais, polo presente R E S O L V O: PRIMEIRO.–Delegar no primeiro tenente de alcalde, D. Andrés Taboada Marante, a totalidade das miñas atribucións os días comprendidos entre o 17 e o 23 de marzo de 2016 (ambos incluídos). SEGUNDO.–Notificar a presente resolución ao Andra Cristina Magret Gergely e proceder a súa publicación no Boletín Oficial da Provincia. TERCEIRO.–Dar conta da presente ao Pleno na primeira sesión que celebre. Mandouno e asínao o Sr. alcalde, D. José Pablo González Cacheiro, en Oza-Cesuras a catorce de marzo de dous mil dezaseis, do que eu, secretario, certifico. O ALCALDE O SECRETARIO Asdo.: José Pablo González Cacheiro Asdo.: José C. Sánchez Presedo
22/03/2016 | Administración LocalMunicipal
Carballo
Padróns fiscais ano 2016

Por resolución da Alcadia nº 666 de data 11 de marzo de 2016, procedeuse á aprobación dos Padrons fiscais seguintes: Padróns das Taxas de Lixo Vivenda, Lixo Comercial, Reserva espacio estacionamento, e vados, e o Imposto de Tracción Mecánica de Vehículos correspondentes ó período impositivo de 2016, no que figuran as liquidacións tributarias correspondentes a cada suxeito pasivo, dacordo cos seguintes datos: 1.-Taxa pola prestación do servizo de recollida domiciliaria de lixo e residuos sólidos urbanos, nas súas modalidades de vivenda e comercial, A) Lixo Vivenda Importe total do padrón. 1.012.878,88 € B) Lixo Vivenda adicional 2015 Importe total do padrón. 115.246,93 € C) Lixo Comercial Importe total do padrón. 311.745,89 € 2.-Taxa pola reserva de estacionamentos en vía pública para parada de buses, carga e descarga e vados permanentes. Importe total do padrón. 96.615,14 € 3.- Imposto sobre Vehículos de Tracción Mecánica Importe total do padrón. 1.194.865,87 € Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante esta Alcaldía, no prazo dun mes, a contar desde o día seguinte á finalización do período voluntario de cobranza. Establece-lo período voluntario de cobro das liquidacións resultantes deste Padrón, que abranguerá desde o día 21 de marzo ó día 23 de maio de 2016. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta Galerías Comerciais, en horario de luns a venres, de 09:00 a 13.30 horas, polas mañás e de 16:00 a 18:00 horas, polas tardes. Os recibos domiciliados pasaranse ao cobro a partires do día 21 de abril de 2016. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 11 de marzo de 2016 O BENAJI BLIDAR, RAUL JAIME. Evencio Ferrero Rodriguez